Die wêreld in foto's – 19 Desember 2018 - Maroela Media
Die wêreld in foto's – 19 Desember 2018
Beelde deur die Chinese kunstenaar Xu Hongfei word tydens 'n opelug-uitstalling in Thessaloniki, Griekeland, ten toon gestel. (Foto: Dimitris Tosidis, Xinhua)
Alexis Tsipras, die Griekse eerste minister, spreek wetgewers toe tydens 'n parlementêre sitting in Athene, Griekeland. Griekse regters het Dinsdag die 2019-staatsbegroting aangepas. Daar word verwag dat die land 'n ekonomiese groei van 2,5% in die nuwe jaar sal toon vergeleke met 2018 se 2,1 %. (Foto: Marios Lolos, Xinhua)
'n Ysige dag Woensdag in die dorp Soshartyan, 115 km noordoos van Boedapest in Hongarye. (Foto: Peter Komka, AP)
'n Vrugtevlermuis hang Woensdag aan 'n boom in die Masoala-dieretuin in Zurich, Switserland. (Foto: Walter Bieri, AP)
Giuseppe Conte, die Italiaanse eerste minister, Woensdag tydens 'n regstreekse televisie-uitsending toe hy die Italiaanse senaat rakende die begrotingswet in Rome toegespreek het. Die Europese Kommissie het 'n ooreenkoms met Italië bereik om regstappe oor die land se begrotingsplanne te vermy. (Foto: Gregorio Borgia, AP)